Jam City indgår licensaftale med Warner Bros. Interactive Entertainment om Harry Potter: Hogwarts Mystery, et mobilt rollespil knyttet op om fortællingen på Hogwarts Skole for Heksekunster og Troldmandsskab
Dec 13, 2017, 07:26 ET
Med det mobile rollespil (RPG) og en fortælling kan fans vælge, hvordan deres egen historie skal udfolde sig som elev på Hogwarts Skole for Heksekunster og Troldmandsskab
LOS ANGELES, 13. December 2017 /PRNewswire/ -- Jam City, et mobilspilstudie i Los Angeles, har i dag sammen med Warner Bros. Interactive Entertainment offentliggjort en licensaftale om at skabe Harry Potter: Hogwarts Mystery, det første spil, hvor spillerne kan skabe deres egne figurer og opleve livet som elev på Hogwarts. Spillet bliver lanceret under Warner Bros. Interactive Entertainments Portkey Games, et nyt mærke dedikeret til udvikling af spiloplevelser, der er inspireret af magien og eventyrerne fra J.K. Rowlings troldmandsverden.
"Det er en stor ære for Jam City at udvikle et mobilspil til historisk set et af de største og mest ikoniske brands i verden," siger Chris DeWolfe, medstifter af og CEO hos Jam City. "Som de Harry Potter-fanatikere vi er, har vi stor respekt for de mange millioner af mennesker over hele verden, som har fulgt Harry Potter-fortællingerne i mere end 20 år. Det har været en stor fornøjelse at arbejde med spillet for vores udviklere og kunstnere, som med ildhu ønsker at skabe den mest magiske underholdning og spiloplevelse for alle, som elsker J.K. Rowlings troldmandsverden.
Med det nye spil kan Harry Potter-fans udleve drømmen om at blive elev på Hogwarts Skole for Heksekunster og Troldmandsskab ved at skabe deres egen karakter, der udvikler sig gennem årene på Hogwarts. Undervejs kommer spillerne til at deltage i alle de magiske undervisningstimer og aktiviteter, som har fortryllet dem gennem årene – eksempelvis forsvar mod mørkets kræfter, eliksirer og duelklubben. De fleste af de ikoniske professorer fra Harry Potter-fortællingerne går igen i spillet.
"Harry Potter: Hogwarts Mystery er en mobilspiloplevelse inspireret af J.K. Rowlings fortryllende fortælling, og det vil være en spændende og sjov måde for fansene at opleve troldmandsverdenen på," siger David Haddad, President, Warner Bros. Interactive Entertainment. "Det er fantastisk at arbejde på spillet med Jam City, fordi virksomheden har dokumenterede resultater med at udvikle rige og elskede universer til spillere inden for mobilunderholdning."
Harry Potter: Hogwarts Mystery gives i licens af Warner Bros. Interactive Entertainment og lanceres på markedet til næste år til mobilenheder via App Store, Google Play og Amazon Appstore. Du kan få flere detaljer om Harry Potter: Hogwarts Mystery, i takt med at der kommer nyt, og komme i kontakt med andre Harry Potter-fans, mens du venter på din ugle, på www.facebook.com/HPHogwartsMystery/, www.twitter.com/HogwartsMystery, og du kan få yderligere oplysninger på www.HarryPotterHogwartsMystery.com/.
Om Jam City:
Jam City er verdensførende inden for mobilunderholdning og leverer sociale spiloplevelser til millioner af spillere over hele verden. Virksomheden blev etableret i 2010 af de tidligere medstiftere af MySpace, Chris DeWolfe og Aber Whitcomb, samt tidligere leder hos 20th Century Fox, Josh Yguado. Jam City står bag de mest populære og indbringende spil som Cookie Jam, Panda Pop, Family Guy: Another Freakin' Mobile Game og Marvel Avengers Academy samt andre titler. Jam City har lagt sig i spidsen blandt de virksomheder, der tjener penge på mobilområdet i stor stil. Med 500 medarbejdere i studier i Seattle, San Francisco, San Diego og Buenos Aires og hovedkvarter i Los Angeles har Jam City opbygget en global forretning drevet af kulturformende kreativitet.
Om Warner Bros. Interactive Entertainment:
Warner Bros. Interactive Entertainment, en afdeling under Warner Bros. Home Entertainment, Inc., er en verdensførende udgiver, udvikler, licensgiver og distributør af underholdningsindhold til det interaktive rum på alle platforme, herunder spil til konsoller, håndholdte og mobile enheder samt PC til såvel interne spiltitler som spiltitler fra tredjepartsleverandører.
Om Portkey Games:
Portkey Games fra Warner Bros. Interactive Entertainments Portkey Games er et spilmærke, der er dedikeret til spiloplevelser inspireret af magien og eventyrerne fra J.K. Rowlings troldmandsverden. Med disse nye spil kan spillere udforske, opdage og være centrum i deres helt eget troldmandseventyr.
Om Harry Potter-serien:
Harry Potter er til stadighed et globalt fænomen. Alle syv bøger fra forfatteren J.K. Rowling har slået salgsrekorder, og der er frem til nu solgt 450 millioner bøger over hele verden, og de er oversat til 80 sprog. Harry Potter-filmene, som er produceret af Warner Bros. Pictures, har til dato indbragt en bruttoindtjening på $7,7 milliarder på verdensplan i billetindtægter, hvilket gør Harry Potter til det bedstsælgende filmfranchise i historien.
HARRY POTTER: HOGWARTS MYSTERY software © 2017 Jam City, Inc. Udviklet af Jam City. Jam City® og Jam City-logoet er registrerede og/eller uregistrerede varemærker tilhørende Jam City, Inc. PORTKEY GAMES © 2017 Warner Bros. Entertainment Inc. Alle rettigheder forbeholdes. HARRY POTTER og FANTASTIC BEASTS Publishing Rights © J.K. J.K. ROWLING'S WIZARDING WORLD er et varemærke tilhørende J.K. Rowling og Warner Bros. Entertainment Inc. Karakterer, navne og tilhørende kendetegn fra PORTKEY GAMES, HARRY POTTER: HOGWARTS MYSTERY, HARRY POTTER og FANTASTIC BEASTS er varemærker tilhørende © Warner Bros. Entertainment Inc. Alle rettigheder forbeholdes.